
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 12
                                                             din 30 ianuarie 2020
pentru aprobarea Regulamentului privind modul de organizare și desfășurare a licitațiilor publice pentru închirierea bunurilor imobile ce aparțin domeniului public sau privat al Municipiului Sighișoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 33.828/03.12.2019 şi la Consiliul Local Sighișoara cu nr. 490/10.01.2020, de referatul de aprobare, înregistrat cu nr. 33.831/03.12.2019, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 129 alin. (2) lit. ,,cˮ potrivit cărora consiliul local exercită ,,atribuţii privind administrarea domeniului public şi privat al comunei, oraşului sau municipiuluiˮ, coroborate cu cele ale art. 333 alin. (5) din același act normativ, potrivit cărora ,,închirierea bunurilor proprietate publică a statului sau a unităţilor administrativ-teritoriale se face pe bază de licitaţie publicăˮ și văzând și prevederile art. 362 din același act normativ;

Având în vedere faptul că la Municipiul Sighișoara au fost depuse numeroase solicitări pentru închirierea unor bunuri imobile ce aparțin domeniului public sau privat al municipiului și că numărul solicitărilor este în continuă creștere;

Având în vedere faptul că, pentru o practică unitară și nediscriminatorie este necesar un Regulament privind modul de organizare și desfășurare a licitațiilor publice pentru închirierea bunurilor imobile ce aparțin domeniului public sau privat al Municipiului Sighișoara, astfel încât să fie stabilite concret procedurile, documentațiile, termenele și responsabilitățile privind regimul administrativ și juridic, cu respectarea planurilor de urbanism;

Având în vedere faptul că prin închirierea bunurilor imobile aflate în listele de inventar ca aparținând domeniului public sau privat al Municipiului Sighișoara, prin licitație publică, organizată și desfășurată, potrivit legii, se sprijină inițiativele cu caracter economic și social, se vine în întâmpinarea cerințelor cetățenilor orașului și nu în ultimul rând, al turiștilor care ne vizitează citadela, se elimină posibile susceptibilități de tratament diferențiat între solicitanții închirierii, se sporește eficiența actelor administrative și se asigură transparența acestora, se atrag venituri suplimentare, importante, la bugetul local, luându-se în considerare păstrarea calității vieții urbane prin ocrotirea ambientului natural existent și nu în ultimul rând asigurându-se o concepție unilaterală din punct de vedere al urbanismului;

 Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicată, cu completările și modificările ulterioare;
Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 332 - 348 și art. 362 din aceasta;

Ținând cont de prevederile Hotărârii Consiliului Local Sighișoara nr. 106/18.06.2019 pentru aprobarea Regulamentului privind desfășurarea comerțului stradal în municipiul Sighișoara;

Având în vedere prevederile Legii nr. 52/2003 privind transparența decizională în administrația publică, republicată;
Având în vedere Raportul de specialitate al Direcției Administrarea Patrimoniului, înregistrat cu nr. 33.830/03.12.2019, prin care se propune aprobarea Regulamentului privind modul de organizare și desfășurare a licitațiilor publice pentru închirierea bunurilor imobile ce aparțin domeniului public sau privat al Municipiului Sighișoara;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. ,,a” și „b”, alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu completările și modificările şi ulterioare,

                                                        H O T Ă R Ă Ş T E:

Art. 1. Se aprobă Regulamentul privind modul de organizare și desfășurare a licitațiilor publice pentru închirierea bunurilor imobile ce aparțin domeniului public sau privat al Municipiului Sighișoara, potrivit anexei nr. 1 la prezenta hotărâre.

Art. 2. Se împuternicește Primarul Municipiului Sighișoara împreună cu aparatul de specialitate să semneze contractele de închiriere a bunurilor imobile ce aparțin domeniului public sau privat al Municipiului Sighișoara.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel       
                                           Contrasemnează pentru legalitate
                                   SECRETARUL GENERAL al municipiului,

                         Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic.

10 ex.

B.A. 
